เรื่องร้องเรียน: เมื่อคืน ตลาดIchiba ตรงรามอินทรากม. 9 มีจัดคอนเสิร์ต ทางเขตอนุญาตให้ใช้เสียงถึง 5 ทุ่มเลย เหรอคะ มันเป็นคืนวันอังคาร รุ่งขึ้นคนต้องไปทำงาน จะพักผ่อนหลับนอน เสียงดนตรีดังมาก ทำไมไม่ไปจัดคืนวันศุกร์-เสาร์คะ แถวนี้ชาวบ้านอยู่กันเยอะแยะ เสียงดังมาถึงฝั่งหมู่บ้านเสนา , the plant อยากทราบว่าทางเขตอนุมัติอะไร คำนึงถึงชาวบ้านบ้างมั้ยคะ ว่ามันก่อความเดือดร้อนขนาดไหน ช่วยมาอธิบายหน่อยค่ะ
การดำเนินการของเจ้าหน้าที่: สำนักงานเขตคันนายาว  โดยฝ่ายสิ่งแวดล้อมและสุขาภิบาล ได้ตรวจสอบสถานที่ที่ถูกร้องเรียน  บริเวณตลาดอิชิบะ  เมื่อวันที่ 15 และ 16 มิถุนายน 2566     ไม่พบมีการจัดงานคอนเสิร์ตแล้ว จากข้อมูลพบว่ามีการจัดการแสดงคอนเสิร์ต หมอลำบอยศิริชัย ในวันที่ 14 มิถุนายน 2566 ซึ่งอนุญาตให้แสดงได้จนถึง 22.00 น. ทั้งนี้ เจ้าหน้าที่ได้กำชับเจ้าของสถานที่ และผู้จัดงาน หากมีการจัดกิจกรรมครั้งถัดไป ต้องจัดให้มีมาตรการที่สามารถป้องกันเสียงได้  และไม่เกินเวลาที่กำหนด และคำนึงถึงผลกระทบต่อผู้อยู่อาศัยใกล้เคียง  และทางสำนักงานเขตจะประสานสถานีตำรวจ ร่วมกำกับติดตามอย่างเคร่งครัดต่อไป
ความเห็นของผู้แจ้ง: ต้องการให้มีการปรับเงินในกรณีที่กระทำผิดจากที่ควรเป็น เช่น ขออนุมัติถึง 4 ทุ่ม แต่เล่นจริงถึง 23.15 ควรปรับเงินสัก 10,000 บาท เพื่อไม่ให้เล่นเกินเวลา แล้วเอาเงินมาปรับปรุงพัฒนาเขตต่อไป
พื้นที่: แขวงคันนายาว เขตคันนายาว กรุงเทพมหานคร